**J E G Y Z Ő K Ö N Y V**

 **TESKÁND KÖZSÉG ÖNKORMÁNYZAT KÉPVISELŐTESTÜLETE**

 **2017. MÁJUS 11-I RENDKÍVÜLI ÜLÉSÉRŐL.**

 **Határozatok:**

 **30/2017. (V.11.)**

 **31/2017. (V. 11.)**

 **J E G Y Z Ő K Ö N Y V**

Készült Teskánd Község Önkormányzat Képviselőtestülete 2017. május 11-i rendkívüli üléséről.

Jelen vannak: Tóth Istvánné polgármester, Bogár István, Dormán Jenő, Simon Viktória,

 Sipos László, Patakiné Sümegi Mária Erzsébet, Vizlendvai László képviselők,

 Fazekas István jegyző.

 Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Fazekas István jegyzőt, hitelesítőknek pedig Patakiné Sümegi Mária Erzsébet és Simon Viktória képviselőket.

A javaslatot a képviselőtestület egyhangúlag tudomásul vette.

Ezután javaslatot tett a napirendre:

1./Pályázatok beadásáról döntés

 Előadó: Tóth Istvánné polgármester

2./ Egyéb ügyek

A napirendi javaslatot a képviselőtestület egyhangúlag elfogadta.

1**./ Pályázatok beadásáról döntés**

a./ **Iskolai konyha felújítása, fejlesztése**

 Előadó: Tóth István Jánosné polgármester

Tóth István Jánosné polgármester az elmúlt ülésen már tájékoztatta a képviselőtestület tagjai a pályázat lehetőségéről és a megvalósítani kívánt fejlesztésről. Az intézményt fenntartó többi település polgármestere a hozzájáruló nyilatkozatot aláírták.

A pályázat 75 %-os támogatottságú a többi az önkormányzatnak kell finanszírozni.

Javasolta, hogy a pályázatot adják be.

Az ülésre megérkezett Sipos László képviselő.

A pályázat beadását a képviselőtestület tagjai támogatták.

Szavazásra került sor, amelynek eredményeként a képviselőtestület 5 igen 1 tartózkodással a következő határozatot hozta:

**Teskánd Község Önkormányzata 30/217. (V.11.) számú határozata**

Teskánd Képviselő-testülete támogatja a Teskánd Rákóczi u.31. sz. alatti 48/2 hrsz.. ingatlanon álló általános iskola konyha főzőkonyhájának felújítását. A felújítás megvalósítása a **VP6-7.2.1-7.4.1.3-17 Helyi termékértékesítést szolgáló piacok infrastrukturális fejlesztése, közétkeztetés fejlesztése** c. pályázati kiírásnak a

1. **célterülete: a közétkeztetés fejlesztése:**

b. étkező helyiség felújítása, férőhely bővítése;

e. konyhai gépek, eszközök, bútorok és berendezési, felszerelési tárgyak beszerzése, pontjai alapján.

Az önkormányzat által vállalt önerő: 6.018.268 Ft

Teskánd Község Önkormányzat az önerőt költségvetésében biztosítja.

A képviselő-testület felhatalmazza Tóth István Jánosné polgármestert a pályázat benyújtására

Határidő: folyamatos

Felelős: Tóth István Jánosné polgármester.

**b./ Helyi termékértékesítést szolgáló piac kialakítása**

 Előadó: Tóth István Jánosné polgármester

Tóth István Jánosné polgármester ismertette a sportpályára tervezett helyi piac kialakításának tervét. A jogerős építési engedélyt megkapták rá. A pályázathoz 25 %-os önerőt kell biztosítani, amely a kapott árajánlat alapján 3.329.834,- Ft. Nyertes pályázat esetén a megvalósítás a jövő évre fog áthúzódni.

Bogár István a pályázat keretein belül nincs-e lehetőség bútorzat vásárlására.

Tóth István Jánosné polgármester ebben a pályázatban nincs erre lehetőség.

Vizlendvai László képviselő megérkezett az ülésre.

A képviselőtestület tagjai a pályázat beadását támogatták, szavazásra került sor, amelynek eredményeként a képviselőtestület egyhangúlag 7 igen szavazattal a következő határozatot hozták:

**Teskánd Község Önkormányzata 31/2017. (V.11.) számú határozata**

Teskánd Képviselő-testülete támogatja a Teskánd Sport u.1. sz. alatti

(216 hrsz.). ingatlanon történő termelői piac kialakítását. A beruházás megvalósítása a **VP6-7.2.1-7.4.1.3-17 Helyi termékértékesítést szolgáló piacok infrastrukturális fejlesztése, közétkeztetés fejlesztése** c. pályázati kiírásnak a

1. **célterület: helyi termékértékesítést szolgáló piacok infrastrukturális fejlesztése;**

**a. fedett és fedetlen elárusítóhelyek felújítása, kialakítása;**

Az önkormányzat által vállalt önerő: 3.329.834 Ft

Teskánd Község Önkormányzat az önerőt költségvetésében biztosítja.

A képviselő-testület felhatalmazza Tóth István Jánosné polgármestert a pályázat benyújtására

Határidő: folyamatos

Felelős: Tóth István Jánosné polgármester.

2./ **Egyéb ügyek**

Tóth István Jánosné polgármester az elmúlt ülés óta történt fontosabb eseményekről tájékoztatta a képviselőtestületet:

-A lőtér felújítására pályázat 100 %-os támogatottsággal beadásra került,

-Boncodfölde és Kustánszeg Községek Önkormányzatával közös pályáznak különböző programok megvalósítására és eszközök beszerzésére, ezen pályázat is 100 %-os finanszírozású.

- A falunapi program lassan összeáll, amelyet ismertetett.

- A telekeladás meghirdetésre került több ingatlanos honlapon, az Otthon Centrumtól kapott ajánlatot, hogy 320.000,- Ft-ért vállalnák az ingatlan eladását.

Ezt nagyon soknak tartja.

Vizlendvai László fél év múlva nagyobb kereslet lesz a telkekre.

Tóth István Jánosné: A Tölgyfa utcai járda kivitelezését a lakók vállalják. A tervezést az önkormányzat rendeli meg.

- a következő testületi ülés május 22-én lesz.

- a hősi emlékmű felújításával végeztek.

- Május 28-án lesz a Hősök Napjai megemlékezés.

Több napirend és hozzászólás nem volt, Tóth Istvánné polgármester megköszönte a megjelenést és az ülést 20 órakor bezárta.

 Kmf.

**Tóth István Jánosné Fazekas István**

**polgármester jegyző**

Patakiné Sümegi Mária Erzsébet Simon Viktória

jegyzőkönyv-hitelesítők